Esemurat Berdimuratov

Esemurat Berdimuratov (1931-2005) — qaraqalpaq lingvisti.

 Ómir hám miynet jolı 
Shımbay rayonınıń Baxıtlı awılında tuwıldı. 1948-jılı Shımbay peduchilishesin pitkerip, 1948-1952-jılları usı rayonnıń Lomonosov atındaǵı mektebinde muǵallim bolıp isledi. 1952-1956-jılları QMPIdiń rus tili hám ádebiyatı fakultetinde oqıdı. 1956-1957-jılları usı instituttıń sırttan oqıw bóliminde metodist, konsultaciya punktiniń metodisti, 1957-1967-jılları qaraqalpaq tili hám ádebiyatı kafedrasında úlken oqıtıwshı bolıp isledi. 1967-1968-jılları Ózbekstan pedagogikalıq ilimleriniń ilim izertlew institutı Qaraqalpaqstan filialında qaraqalpaq tili hám ádebiyatın oqıtıw metodikası sektorın basqardı, 1968-1976-jılları usı instituttıń direktorınıń orınbasarı bolıp isledi. 1976-jıldıń sentyabrinen baslap NMUda dáslep rus tili hám ádebiyatı fakultetiniń, sońınan filologiya fakultetiniń dekanı boldı. 1986-1994-jılları qaraqalpaq tili kafedrasın basqardı.

Ilimpaz 2005-jılı qaytıs boldı. Denesi Nókis qalasındaǵı «Sálmen ata» qoyımshılıǵına qoyıldı.

 Ilim jolı 
1964-jılı Tashkentte «Házirgi qaraqalpaq tili leksikologiyasınıń ocherkleri» degen temada kandidatlıq, 1974-jılı Bakude «Ádebiy tildiń funkcionallıq stilleriniń rawajlanıwı menen qaraqalpaq leksikasınıń rawajlanıwı» degen temada doktorlıq dissertaciyasın jaqladı. 1978-jıldan beri professor.

Professor Esemurat Berdimuratov til tuwralı bılay deydi:

E.Berdimuratov — qaraqalpaq tili leksikologiyası boyınsha JOO studentlerine arnalǵan birinshi sabaqlıqtıń avtorı hám «Russha-qaraqalpaqsha sózlik»ti dúziwshilerdiń biri. 1972-jıldan Ózbekstan Xalıq bilimlendiriwiniń aǵlası, 1980-jılı bolsa oǵan «Qaraqalpaqstanǵa miyneti sińgen ilim ǵayratkeri» húrmetli ataǵı berildi.

 Miynetleri 
 Очерки лексикологии современного каракалпакского литературного языка (T., 1964); 
 Házirgi zaman qaraqalpaq tili. Leksika. (N., 1964);
 Házirgi zaman qaraqalpaq tiliniń leksikologiyası. (N., 1968);
 Развитие каракалпакской лексики в связи с развитием функциональных стилей языка (T.,1973);
 Házirgi qaraqalpaq tili. Fonetika, leksikologiya. (N., 1979. A.Dáwletov penen birlikte);
 Каракалпакский язык (фонетика, морфология, синтаксис). (N., 1983. A.Umarov hám P.Bekimbetov penen birlikte);
 Orta mekteplerde qaraqalpaq tilin oqıtıw metodikası. (N., 1988. Q. Pirniyazov penen birge);
 Til bilimine kirispe. (N., 1988. A.Dáwletov penen birlikte);
 Qaraqalpaq terminologiyası. (N., 1989.);
 Házirgi qaraqalpaq tili. Leksikologiya. (N., 1994);
 Qaraqalpaq tili terminleri. (N., 1999);
 QARAQALPAQ TILI. 5-klass ushın sabaqlıq (2015).

 Ádebiyatlar 
 Бекбергенов А., Пахратдинов Қ. Қарақалпақ тилин изертлеўшилер. Биобиблиографиялық очерклер. —Нөкис, «Қарақалпақстан», 2000. 52 бет, ISBN 5-8272-0196-0

Kategoriya:Qaraqalpaq tilshileri
Kategoriya:1931-jılı tuwılǵanlar
Kategoriya:2005-jılı qaytıs bolǵanlar
Kategoriya:Ilimpazlar
Kategoriya:Filologlar
Kategoriya:Ilim ǵayratkerleri
Kategoriya:Shımbay rayonında tuwılǵanlar
Kategoriya:Sálmen ata qoyımshılıǵına jerlengenler